Diari Oficial de la Generalitat Valenciana


Sumari del DOGV 4417, del 14-01-2003 (2003/71)

ORDE de 28 de novembre de 2002, de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Foios i Museros per al sosteniment en comú del lloc d'intervenció i es classifiquen de segona els llocs de secretaria i intervenció de l'Ajuntament de Foios.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4417

Data del DOGV
:   14-01-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/71


Data del document
:   28-11-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Foios
    * Museros
    * associació d'entitats locals
    * professió administrativa
    * administració local

ORDE de 28 de novembre de 2002, de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Foios i Museros per al sosteniment en comú del lloc d'intervenció i es classifiquen de segona els llocs de secretaria i intervenció de l'Ajuntament de Foios. [2003/71]
  
Per Orde de 25 de gener de 2001 es va aprovar la constitució de l'Agrupació de Municipis Foios-Museros, per al sosteniment en comú del lloc d'intervenció.
  
El lloc d'intervenció resultant de l'agrupació es troba actualment vacant.
  
L'Ajuntament de Foios, en sessió plenària de 31 de gener de 2002, va acordar per majoria absoluta iniciar la dissolució de l'agrupació, fonamentada en l'augment del volum de treball de l'Ajuntament, a causa del creixement de la població i del pressupost municipal, el qual requerix una dedicació plena de l'interventor.
  
Així mateix, acorda la modificació del lloc de secretaria en classe segona i la creació del lloc d'intervenció, també en classe segona, per a adaptar-los a la normativa vigent, atenent les dades de població i pressupost del municipi.
  
Sotmés l'acord de dissolució de l'agrupació al tràmit d'al·legacions, l'Ajuntament de Museros no ha formulat cap al·legació.
  
Efectuats els tràmits d'audiència als interessats i informació pública, segons s'acredita en l'expedient, mitjançant anunci en el Butlletí Oficial de la Província de València, núm. 80, de 5 d'abril de 2002, no s'han produït reclamacions.
  
Sol·licitat el preceptiu informe a la Diputació Provincial de València, este ha sigut emés en sentit favorable, mitjançant Acord adoptat en sessió de data 24 de setembre de 2002.
  
En virtut d'això, i en ús de les competències atribuïdes en l'article 2.2, 4 i 15 del Decret 159/1997, del Govern Valencià, pel qual s'aprova el Reglament Regulador de les Competències de la Generalitat Valenciana, relatives als funcionaris d'administració local amb habilitació de caràcter nacional
  
ORDENE
  
I. Aprovar la dissolució de l'Agrupació constituïda pels ajuntaments de Foios i Museros, per al sosteniment en comú del lloc d'intervenció.
  
II. Crear i classificar el lloc de treball de secretaria de l'Ajuntament de Museros en classe tercera i adscriure la senyora Mª Araceli Martín Blasco a este lloc.
  
III. Crear i classificar el lloc de treball de secretaria de l'Ajuntament de Foios en classe segona i adscriure la Sra Rosa Pascual Miralles a este lloc.
  
IV. Crear i classificar el lloc de treball d'intervenció de l'Ajuntament de Foios de classe segona, i la seua provisió reservada a funcionaris d'administració local amb habilitació de caràcter nacional, pertanyents a la subescala d'intervenció tresoreria, categoria d'entrada.
  
Contra esta orde es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu, en la circumscripció del qual tinga el demandant el seu domicili, en el termini de dos mesos, comptadors des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 28 de novembre de 2002
  
El conseller de Justícia i Administracions Públiques,
  
CARLOS GONZÁLEZ CEPEDA